અમેરિકા પોતાની કરન્સી મોનિટરિંગ યાદીમાંથી ભારતને દૂર કરી શકે છે. આ યાદીમાં અન્ય દેશોમાં ચીન, જર્મની, જાપાન, દક્ષિણ કોરિયા અને સ્વિટ્ઝરલેન્ડનો સમાવેશ થાય છે.અમેરિકી ટ્રેઝરી ડિપાર્ટમેન્ટનું કહેવું છે કે ભારતે અમુક એવાં પગલાં લીધાં છે કે જેને કારણે અમારી ચિંતા ઘટી છે. અમેરિકા દ્વારા આ વર્ષે એપ્રિલમાં ભારતને આ યાદીમાં સામેલ કરવામાં આવ્યું હતું. કોઈપણ દેશની વિદેશી હૂંડિયામણ પોલિસી ઉપર શંકા જાય તો અમેરિકા દ્વારા તેને દેખરેખ યાદીમાં રાખવામાં આવે છે.